text: Judiospa kausayninkuta ukhunchaj runas nisqankuman jinaqa, tukuy israelitas Pascua corderota kikin horallapi ñakʼananku karqa, chʼisiyaykuyta. Chaytaj israelitaspajqa karqa inti yaykupusqanmantapacha tutayaykunankama, nisunman 6 horasmanta 7:20 horakama. Corderota 14 nisán pʼunchay qallarishajtin ñakʼasqankuta sutʼinchakusqanqa, Jehová israelitasman kamachisqanwan kikinpuni, imajtinchus Pascua corderomanta parlaspa kayta kamacherqa: "Chaytaqa jaywankichej chʼisiyaykuyta", nispa (Deu. 16:6; Éxo. 30:8; Núm. 9:3-5, 10, 11).